ചേച്ചിയുടെ വിവാഹത്തിന് വന്ന ബന്ധുവിനൊപ്പം അനുജത്തി ഒളിച്ചോടി തിരുവല്ല: വിവാഹച്ചടങ്ങില് പങ്കെടുക്കാനെത്തിയ കുടുംബസുഹൃത്തിനൊപ്പം വധുവിന്റെ സഹോദരിയായ 19കാരി മുങ്ങിയെന്ന് പരാതി. മകളെ കാണ്മാനില്ലെന്ന് അറിയിച്ച് രക്ഷിതാക്കള് തിരുവല്ല പൊലീസിനെ സമീപിച്ചതായി മാധ്യമം റിപ്പോര്ട്ട് ചെയ്യുന്നു.ബുധനാഴ്ച നടന്ന വിവാഹച്ചടങ്ങുമായി ബന്ധപ്പെട്ട് നാല് ദിവസം മുമ്ബ് വധൂഗൃഹത്തിലെത്തിയ കുടുംബ സുഹൃത്തും തിരുവനന്തപുരം നെടുമങ്ങാട് സ്വദേശിയുമായ യുവാവിനൊപ്പമാണ് യുവതി ഒളിച്ചോടിയത്.യുവതിയെയും മാതാവിനെയും കൂട്ടി ഷോപ്പിങ്ങിനെന്ന വ്യാജേന വെള്ളിയാഴ്ച തിരുവല്ല നഗരത്തില് കാറിലെത്തിയ യുവാവ് ഇരുവരെയും റോഡിലിറക്കി. തുടര്ന്ന് പാര്ക്ക് ചെയ്യാനെന്ന് പറഞ്ഞ് കാറുമായി പോയി. കുരിശു കവലയിലെ ജൂവലറിയില് കയറിയ മാതാവിനോട് സമീപത്തെ കമ്ബ്യൂട്ടര് കഫെയില് പോയി വരാമെന്നറിയിച്ച് യുവതിയും പോയി.ഏറെ നേരം കഴിഞ്ഞും മടങ്ങി വരാത്തതിനെ തുടര്ന്ന് മാതാവ് മകളെ മൊബൈല് ഫോണില് ബന്ധപ്പെടാന് ശ്രമിച്ചെങ്കിലും ഫോണ് സ്വിച്ചോഫായിരുന്നു. തുടര്ന്നാണ് രക്ഷിതാക്കള് പൊലീസില് പരാതി നല്കിയതെന്ന് മാധ്യമം റിപ്പോര്ട്ടില് പറയുന്നു.